તાલુકાના ભચાઉ-ગાંધીધામ હાઇવે પર ચોપડવા નજીક દારૂ ભરેલ ટ્રેલર પલ્ટી મારી જતા પોલીસ પહોંચે તે પહેલા હાઇવે પરથી પસાર થતા માણસો તથા વાહન ચાલકોએ જે બ્રાન્ડની શરાબની પેટી હાથમાં આવી તે લઇને રફુચક્કર થઇ ગયા હોવાના અહેવાલો સાંપડી રહ્યા છે. ઘટનાની જાણ થતા ભચાઉ પોલીસ તથા એલસીબીની ટીમ સ્થાનિકે જવા રવાના થઇ હતી. ત્યાં સુધીમાં તો અનેક વાહન ચાલકો અને આસપાસના લોકો દારૂનો જથ્થો લઇ પોબારા ભણી ગયા હતા.